अपने लिए समय निकालें: हमेशा अपने बच्चों के साथ ही समय बिताने और खुद के लिए बिल्कुल समय न निकालने से आप बहुत परेशान हो जाएंगीं और यह बच्चों के साथ आपके व्यवहार को भी प्रभावित करेगा। कुछ समय अपने लिए निकालें और ऐसा करने पर अपराधबोध न पालें। इस समय का क्या उपयोग हो यह आपकी परिस्थिति पर निर्भर है। आप इस दौरान कोई काम कर सकती हैं, पढ़ सकती हैं, कसरत कर सकती हैं या मित्रों से मिल सकती हैं। कोई ऐसा काम चुनिए, जो आपको आनंद दे, न कि ऐसा जो आपके तनाव को बढ़ाए। परिवारजनों और मित्रों से जितनी संभव हो उतनी मदद और सहयोग लीजिए।